**Ca un zefir...**

*Nelu Preda*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ca un zefir...

Ca un zefir te-nvăluie dragoste mea,

Prin păru-ți bălai rătăcind se-nfioară –

Pe pleoapele dulci peste ochi peruzea,

Și-alene pe sânii pietroși de fecioară.

Ca un zefir zboară gândul spre tine,

Departe ești, dar atât de aproape –

Făptura-ți în minte o port și e bine,

Icoana-ți iubită o port peste ape.

Ca un zefir ne va fi întâlnirea,

Fluidă și caldă precum un sărut -

Iubirea ne este în viață menirea,

Nu-ntâmplător ea, iată a apărut.

Ca un zefir cald să ne fie și viața,

Frumoasă și blândă cu noi amândoi,

Alături pășind, începând dimineața,

Prin roua din iarbă cu umerii goi.